[{"text_idx": "#000000", "text": "Garagartzako ibilgailuen garbitokiko ur kontsumoak % 522,3 egin du behera urtebetean, udalak zerbitzua mugatu zuenetik arrasatearrek bakarrik erabiltzeko"}, {"text_idx": "#000001", "text": "Garagartzako ibilgailuen garbitokiko ur kontsumoak jaitsiera nabarmena izan du 2020an: % 522,3 egin du behera 2019arekin alderatuz: 304.000 litro ur erabili ziren 2020an, 2019an, berriz, 1.892.000 litro. Arrazoiak? Arrasateko Udalak 2019ko abenduan neurri batzuk hartu zituen ur kontsumoa mugatzeko: 2018an, esaterako, 2.151.000 litro ur kontsumitu ziren eta 2017an 2.054.000 litro. Covid-19aren pandemiak ere zuzenean eragin du."}, {"text_idx": "#000002", "text": "2019ko abendura arte, Garagartzako ibilgailuen garbitokia irekia zen, guztira 7 mangera zeuden bertan ibilgailua garbitzeko, eta ez zegoen ur kontsumoaren gaineko inolako neurririk. Horrek eragiten zuen uraren kontsumo neurrigabea, eta batez beste urtero 2.000.000 litro ur kontsumoaren gainetik."}, {"text_idx": "#000005", "text": "Neurri berri horren bitartez, Arrasateko Udalak garbitokiaren erabilera eta ur kontsumoa neurtu gura izan ditu, jasangarritasunaren eta ingurumenaren mesedetan, erantzukizunez jokatzeko."}]